projecte-aina/catalan_government_crawling huggingface dataset:
Sèrie de quaderns que recullen elements per a la reflexió, orientacions i propostes didàctiques per afavorir, en el marc d'una escola inclusiva, l'èxit escolar dels alumnes d'origen estranger que necessiten suports per accedir al currículum.
Recursos i orientacions per adequar el currículum a les necessitats i capacitats dels alumnes d'origen estranger, amb la finalitat de facilitar que, amb els ajuts adequats, puguin assolir els mateixos objectius d'aprenentatge que la resta de l'alumnat.
Orientacions, estratègies i recursos per sensibilitzar els docents de la càrrega lingüística de les matèries i la necessitat de facilitar a l'alumnat d'origen estranger l'accés al currículum ordinari.
(Imatge cedida per l'escola Alfons I de Puigcerdà)
Propostes per focalitzar el treball de la dimensió lingüística de les matèries en el vocabulari acadèmic associat a les àrees o matèries.
La finalitat és ajudar els alumnes a assolir la competència comunicativa necessària per accedir als continguts curriculars.
Orientacions, estratègies i recursos per acompanyar la integració escolar i social dels alumnes d'origen estranger.
L'objectiu és guiar el procés de desenvolupament personal i de socialització i promoure l'adquisició de competències socioemocionals d'aquest alumnat.
(Imatge cedida per l'escola La Mitjana de Lleida)
Orientacions i recursos per acompanyar els alumnes d'origen estranger i orientar la seva inclusió escolar i social.
Es tracta de facilitar-los la construcció d'identitats múltiples i fer present i valorar les diferents cultures de l'aula des de les àrees o matèries del currículum.
Orientacions i recursos per facilitar la incorporació a les aules dels alumnes d'origen estranger d'etapes inicials, en un context educatiu inclusiu i d'atenció a la diversitat lingüística i cultural.
Aquest apartat conté recursos relatius al Suport Lingüístic i Social (SLS) que s'ofereix als alumnes d'origen estranger que necessiten ajuda específica per seguir el currículum, i van adreçats als professionals de l'ensenyament que se n'ocupen.
L'objectiu és facilitar que aquests alumnes continuïn progressant en el domini de la llengua vehicular de l'escola i del llenguatge acadèmic específic de les matèries, atenent les seves necessitats emocionals, relacionals i d'inclusió escolar i social.
Global Scholars és una iniciativa educativa internacional en línia que connecta joves de 10 a 13 anys d'escoles de ciutats d'arreu del món i que els permet interactuar en anglès sobre temes d'interès global.
L'objectiu pedagògic del programa és que els alumnes adquireixin una perspectiva més àmplia sobre el món globalitzat en què viuen.
A partir d'un currículum comú i compartit per totes les escoles, els aprenents interactuen amb els seus partners a través d'una aula virtual, comparteixen punts de vista, desenvolupen la consciència global i reforcen competències clau per al segle XXI (pensament crític, creativitat, comunicació en llengua estrangera, habilitats tecnològiques, col·laboració...).
Al professorat se li ofereix l'accés al teachers' lounge, un espai de comunicació per crear xarxa i compartir recursos i material didàctic en línia.
Projecte que s'endinsa en l'estudi de la producció de l'oli de palma i l'ús d'aquest oli en els productes quotidians.
La investigació es farà a nivell global i també a nivell de cada un dels països participants en el projecte.
Intercanvi d'informació personal i cultural, trobades "online", trucs de màgia i experiments científics en una escola virtual molt especial...
Projecte amb Premi Europeu 2019
Projecte basat en l'estudi de la gastronomia europea amb propostes de restaurants virtuals.
Amb motiu de l'any del Patrimoni Cultural Europeu 2018, docents i alumnat de cinc països intercanvien idees sobre el patrimoni i la cultura europees.
El coneixement de llegendes i símbols lligats a la cultura pròpia i a les cultures dels altres.
Projecte amb Premi Nacional 2018.
eTwinning us brinda diferents possibilitats per formar-vos, tant en l'ús de la plataforma com en altres aspectes relacionats amb el desenvolupament professional del professorat.
El Departament d'Educació ofereix anualment cursos de 15 hores per a docents que vulguin començar un projecte eTwinning, "Obrim un projecte eTwinning", i cursos per a docents que vulguin aprofundir en les possibilitats de la plataforma eTwinning, "eTwinning: taller d'aprofundiment", també de 15 hores.
Per consultar l'oferta actual, poseu la paraula "etwinning" a l'apartat "Nom de l'activitat" del cercador d'activitats de la Formació XTEC.
El Servicio Nacional de Apoyo, a través de l' INTEF, també ofereix un seguit d' activitats de formació en línia.
En totes aquestes formacions es treballen conceptes fonamentals relacionats amb eTwinning i amb la innovació educativa.
En general, s'organitzen cursos tutoritzats i cursos massius oberts en línia de diferents tipus.
eTwinning és la comunitat més extensa de centres educatius d'Europa.
Va néixer el 2005 com iniciativa del Programa d'Aprenentatge eLearning de la Comissió Europea i des del 2014 forma part d'Erasmus+, el Programa de la Unió Europea en matèria d'educació, formació, joventut i esport El Servei Central de suport està dirigit per European Schoolnet, una associació internacional de 30 Ministeris Europeus d'Educació que promouen l'educació en els centres educatius, a nivell del professorat i l'alumnat de tota Europa.
El portal eTwinning ( www.etwinning.net ) és un punt de trobada i un lloc comú de treball.
Està traduït a vint-i-cinc idiomes i proporciona eines en línia perquè els docents trobin socis, engeguin projectes, comparteixin idees, intercanviïn pràctiques interessants i comencin a treballar junts, servint-se de diferents eines personalitzades disponibles a la plataforma eTwinning.
Ofereix una plataforma als equips educatius (professors, directors, bibliotecaris, etc.) europeus per comunicar-se, col·laborar, desenvolupar projectes o el que és el mateix, sentir-se i formar part de la comunitat educativa més àmplia d'Europa.
La iniciativa eTwinning promou la col·laboració escolar a Europa utilitzant les tecnologies per a l'aprenentatge i el coneixement (TAC) i dóna suport als centres oferint-los les eines i els serveis necessaris que facilitin la seva associació per desenvolupar un projecte en comú.
El portal del Servicio Nacional de Apoyo eTwinning ( www.etwinning.es ) ofereix també informació, assessorament i formació als docents que participen en els projectes.
Entre d'altres accions, el SNA compta amb una xarxa d'ambaixadors eTwinning, docents experimentats que fan difusió del programa i poden assessorar altres docents que estan començant els seus projectes, tant en temes de caire tècnic com pedagògic.
eTwinning atorga tots els anys els Premis Nacionals i els Premis Europeus per a projectes innovadors, integrats en el currículum, col·laboratius, que aprofitin la tecnologia i tinguin una bona comunicació i difusió.
Des de fa tres anys, el Parlament Europeu organitza a Espanya el programa Escoles
Ambaixadores del Parlament Europeu que vol apropar el Parlament Europeu als
alumnes i professors, convertint-los en ambaixadors de la seu de la democràcia europea.
Les escoles participants han de realitzar:
Els centres que completin amb èxit el curs escolar reben una placa d'escola ambaixadora del Parlament Europeu, així com diplomes per als estudiants i professors.
A més, es convida als centres participants a reunions de formació a l'Oficina del Parlament Europeu a Barcelona, així com la possibilitat de participar en viatges Brussel·les i d'agermanar-se amb centres d'altres Estats membres de la UE.
El programa es dirigeix a alumnes de 4t d'ESO / 1r de batxillerat i de formació professional
La data límit per inscriure-s'hi pel curs 2018-2019 és el 6 de juliol.
Espai per ajudar als docents interessats a donar a conèixer Europa a trobar més fàcilment el material didàctic adequat.
Aquest portal educatiu reuneix la informació requerida per guiar a professors i estudiants en l'estudi del procés d'integració europea a partir de la història, la geografia i l'economia de la Unió Europea.
Recull de material sobre Europa i la Unió Europea a eTwinning.
Hi ha molt per descobrir sobre la UE.
Què millor lloc per començar que aquest?
Jocs i passatemps sobre la UE per a nens.
L'ARC és un espai al servei dels mestres i del professorat per compartir propostes docents de qualitat associades a les competències bàsiques i al currículum.
El logo d'Erasmus+ ha d'aparèixer en totes les comunicacions externes i internes relacionades amb el projecte, i en els seus productes i resultats.
La difusió del programa Erasmus+ a través de la identitat visual de les comunicacions internes i externes és un requeriment fonamental del programa per visibilitzar el seu impacte.
Més informació: http://eacea.ec.europa.eu/abou t-eacea/visual-identity_en
Notícies, recursos, esdeveniments i discussions del sector educatiu dels adults a Europa.
Portal que presenta informació per guiar al professorat i als alumnes en el estudi del procès d'integració Europea.
Polítiques educatives per a la integració dels dispositius mòbils a l'aula, la formació del professorat i la transferència de bones pràctiques.
Quines competències docents són crucials en el segle XXI?
Ho podeu consultar a la xarxa VOICES, La Veu dels Mestres Europeus.
Coneixeu algun joc educatiu que es pugui fer servir per a matèries, edats i sistemes educatius europeus diferents?
Regions per l'educació pel desenvolupament sostenible i la solidaritat internacional (REDDSO) és un projecte finançat per la Comissió Europea i cofinançat per Lafede.cat i el Departament d'Ensenyament.
Projecte relacionat amb les noves tecnologies i l'ús que l'alumnat en fa.
Experiència emprenedora, treball dels valors i la cohesió social, la mobilitat laboral i els efectes que produeix.
Accions clau 3 (KA3) - Recolzament a la reforma de les polítiques en els àmbits de l'educació, la formació i la joventut
Aquesta acció vol promoure l'avaluació de l'impacte global de mesures basades en l'aplicació de polítiques innovadores amb l'objectiu de millorar l'eficàcia i l'eficiència dels sistemes d'educació i formació i les polítiques de joventut.
Vol aconseguir la participació d'autoritats públiques d'alt nivell dels països elegibles en la recollida i avaluació de proves pertinents que recolzin i supervisin la reforma de les polítiques amb mètodes d'avaluació sòlids i àmpliament reconeguts aplicats a gran escala.
Convocatòria de propostes de l'acció clau 3 (KA3)
S'espera que aquesta acció aporti efectes positius i de llarg termini a les organitzacions participants i als sistemes educatius en el quals s'enquadrin aquestes activitats, així com a les persones directament o indirecta involucrades en les activitats organitzades.
Aquesta acció afavorirà el desenvolupament, transferència i/o implementació de pràctiques innovadores a nivell de les organitzacions, local, regional, nacional i europeu, com ara:
Aquests objectius s'han d'aconseguir a través de projectes adreçats a politiques educatives, reptes i necessitats d'un àmbit específic (educació superior, formació professional, educació escolar, joventut) o de diversos àmbits d'educació, formació i joventut.
Associacions Estratègiques d'Educació Escolar general
Documents informatius de la Convocatòria 2017
Mobilitat de l'alumnat de llarga durada
Les accions formatives que es detallen a continuació proporcionen, en el marc d'un sistema educatiu inclusiu, recursos i estratègies d'intervenció docent per afavorir l'èxit educatiu dels alumnes de procedència estrangera que necessiten suport a l'aula ordinària per accedir al currículum.
Curs telemàtic adreçat al professorat que atén alumnat d'origen estranger, especialment de les àrees i matèries no lingüístiques.
Ofereix orientacions i recursos per facilitar l'accés al currículum i afavorir l'èxit escolar de tot l'alumnat en el marc d'un centre acollidor.
(Imatge de l'institut escola Trinitat Nova de Barcelona)
(Imatge de l'escola Pere Torrent de Lloret de Mar)
(Imatge de l'institut Emperador Carles de Barcelona)
Curs telemàtic que pretén treballar els recursos i estratègies d'ensenyament del llenguatge acadèmic de cada matèria, i ajudar a identificar les necessitats lingüístiques dels alumnes d'origen estranger per accedir als continguts de les matèries curriculars.
Curs telemàtic que pretén proporcionar al professorat elements d'anàlisi i reflexió per entendre i treballar la diversitat cultural, així com també donar pautes per a la planificació d'actuacions en el marc de l'escola inclusiva.
(Imatge de l'escola Saavedra de Tarragona)
Curs telemàtic internivell (primària, secundària, batxillerat i formació de persones adultes) per reflexionar sobre la resposta educativa que podem donar a la diversitat lingüística i cultural dels centres educatius, i conèixer i compartir estratègies d'intervenció lingüística.
Curs telemàtic que pretén donar elements per a la reflexió i orientacions pràctiques per al professorat de secundària per aproximar-se a la tradició cultural dels alumnes d'origen estranger a l'aula.
Un model de cooperació entre l'escola i el municipi per la cultura, el coneixement i la cohesió social.
Els temes troncals tractats en el projecte han estat el jardí romà i el jardí del Loira, les plantes mediterrànees i les plantes medicinals.
Escola de Pràctiques de Tarragona
El projecte fomenta la dimensió europea de l'educació, promovent activitats de cooperació en l'àmbit del teatre.
L'objectiu de les associacions Comenius Regio és promoure el desenvolupament d'activitats de cooperació entre les autoritats locals i regionals actives al món de l'educació a Europa i contribuir així a millorar la seva oferta educativa.
Permeten la col·laboració d'institucions regionals, centres educatius i altres actors rellevants en l'educació per treballar juntes en temes d'interès comú [ + ].
Activitat experimental combinada de Matemàtiques i Educació Física.
Finalista dels Premis Europeus 2015.
L'objectiu és crear consciència entre l'alumnat de la importància de l'aigua en la vida de cada persona en el passat, present i futur.
El projecte combina Comenius i eTwinning.
El projecte explora la diversitat europea a través de contes i llegendes.
Es caracteritza per la transversalitat, el treball col•laboratiu i l'ús avançat de les tecnologies.
Els han atorgat el premi Dot Awards pel video "El serpent de Manlleu".
Foment de l'aprenentatge de diverses disciplines a través de la imatge.
Li ha estat atorgat un Premi europeu eTwinning 2014.
El projecte promou models de bona conducta i fomenta els valors de la tolerància i respecte als altres.
Oberta la Convocatòria 2014 del Segell Europeu a l'innovació en l'ensenyament i aprenentatge de les llengües.
El termini de presentació de candidatures finalitzará el dia 30 de maig de 2014.
Convocatòria (BOE 23 d'abril de 2014)
Convocatòria europea 2013 del Segell Europeu de Qualitat, el premi a les accions innovadores en l'ensenyament i aprenentatge de les llengües.
El Segell Europeu per a les iniciatives innovadores en l'ensenyament i l'aprenentatge de les llengües és una iniciativa de la Comissió Europea que reflecteix el seu interès per incentivar l'aprenentatge de llengües (inclòs el llenguatge de signes) com a vehicle necessari per a una autèntica integració europea.
El guardó s'atorga a l'estat Espanyol mitjançant convocatòria pública des de 1998, i des de 2005 compta amb dues modalitats:
Modalitat A: Segell Europeu per a les millors activitats innovadores en l'ensenyament i l'aprenentatge de les llengües.
Modalitat B: Segell Europeu per al professor/a de llengües que hagi destacat per la seva dedicació i professionalitat en l'ensenyament de llengües.
Joana Vidal Salvador, del Servei de Llengües Estrangeres, Subdirecció General de LLengua i Plurilingüisme del Departament d'Ensenyament de la Generalitat de Catalunya.
Modalitat A: q uart premi: ESORom Intercomprensió Lectora romànica.
Instituts Ronda i Lo Pla d'Urgell de Lleida.
Dolors Solé Vilanova del Centre de Recursos de Llengües Estrangeres del Departament d'Ensenyament de la Generalitat de Catalunya.
Cinquè premi pel projecte CLIL for Young Learners de l'Escola Charles Darwin del Prat de Llobregat.
Sisè premi pel projecte Let's live a country de l' Institut Ronda de Lleida.
Nova publicació de la Comissió Europea sobre els 7 darrers anys de Segell Europeu de les llengües
El projecte FCL Regio busca noves maneres de permetre una participació més activa del responsables educatius regionals en activitats paneuropees.
Es va iniciar el setembre de 2015 amb una durada de 3 anys.
El projecte dona suport específic la integració de les TIC en l'ensenyament i l'aprenentatge a través del desenvolupament d'escenaris del Future Classroom Lab i vídeos dissenyats per orientar els responsables polítics, educadors i equips dircetius en l'ús competent de la tecnologia i les tècniques pedagògiques innovadores.
La xarxa d'autoritats regionals i locals, que serà establerta mijançant el projecte FCLregio, se centrarà especialment en la creació i suport de recursos i oportunitats de formació continuada per al professorat.
El projecte també pretén donar suport a les accions transformadores proposades per la comunicació Opening Up Educació (OUE) de la Comissió el 2013, una de les quals exigeix la creació d'un "Centre europeu d'institucions innovadores en l'àmbit digital, mostrant i pilotant pedagogies, organitzacions i pràctiques innovadores basades en les TIC".
La resposta de FCLregio a l'OUE consisteix a posar en marxa un hub o associació de regions digitalment innovadores per tal d'ajudar a abordar les mancances actuals en termes de com es desenvolupen les TIC actualment a les escoles de molts països.
"Voltem pel món" és una activitat col·laborativa en la qual participen docents i alumnes nouvinguts de diferents centres.
L'activitat va adreçada a alumnat nouvingut de cicle superior de primària i de l'ESO que tinguin un nivell de llengua suficient per accedir a les activitats proposades.
Les activitats que es proposen es basen en la lectura de textos adaptats al nivell de competència lingüística dels alumnes i en la interacció, a partir de recursos digitals.
A partir de la interpretació de textos audiovisuals i escrits de diferents tipologies textuals, els alumnes fan activitats col·laboratives de comprensió, de construcció de textos, de recerca i elaboració d'informació i de coneixement de l'entorn.
L'aula virtual i les TAC s'utilitzen com instruments d'accés a la informació i de construcció del coneixement.
La metodologia d'aprenentatge es basa en tècniques de treball per projectes en grup (cooperatiu, col·laboratiu i en equip).
En la primera etapa, el nois i les noies es presentaran i, en les etapes següents, faran activitats a partir d'una tipologia textual determinada.
L'alumnat haurà d'utilitzar com a base de la major part de les activitats els textos escrits i orals del llibre MOSAIC de l'Editorial Castellnou.
Els objectius de l'activitat són els següents:
Del 28 de novembre al 12 de gener
Etapa 2: El temps que farà demà (textos predictius).
Etapa 4: Què puc fer a prop de casa meva? (textos descriptius en una plataforma de geolocalització).
Etapa 5: Activitat col·laborativa.
La valoració del projecte es farà del 7 de maig al 28 de maig
Es lliurarà un certificat de formació de 30 hores per al professorat responsable del grup i un diploma per a l'aula d'acollida.
El criteri per a la seva obtenció és la finalització del 80% de les activitats.
Poden participar-hi alumnes d'aules d'acollida i grups d'alumnes nouvinguts de centres que no tinguin dotació d'aula d'acollida.
S'ha de formar un equip d'alumnes amb un únic professor o professora responsable.
Per a més informació, contactar amb el coordinador del projecte: Juanjo Gómez.
L'Escola Beethoven de Santa Coloma de Gramenet ens mostra el seu treball en el "Projecte Voltem pel món", en el qual participen alumnes de l'aula d'acollida.
La directora de l'escola Beethoven de Santa Coloma de Gramenet i les mestres que participen en el projecte VPM ens donen la seva visió de la implementació del projecte a l'aula d'acollida.
Alumnes de l'aula d'acollida de l'escola Beethoven de Santa Coloma de Gramenet ens expliquen les seves vivències en el projecte VPM.
Dues exalumnes de l'aula d'acollida de l'escola Beethoven de Santa Coloma de Gramenet recorden la seva participació en el Projecte en passades edicions.
El Departament d'Educació, amb la finalitat d'actualitzar el model de formació del professorat, que inclou entre d'altres actuacions la incorporació de noves modalitats, i per tal de garantir la innovació, la transferència i l'impacte de la formació permanent del professorat en el conjunt dels centres estableix els següents objectius plurianuals.
En aquests moments els objectius de formació s'aglutinen al voltant d'uns factors clau d'acord amb els reptes que la nostra societat planteja i encarrega al sistema educatiu.
Dins aquests factors clau es troba l'assoliment d'una educació per a tothom en el marc de l'escola inclusiva.
Igualment, s'escau l'actualització de les metodologies i la gestió d'aula que possibilitin la incorporació del model competencial d'ensenyament- aprenentatge arreu, amb una forta presència de les competències de l'alumnat associades a la dimensió plurilingüe.
Els centres docents en la seva diversitat són espais d'aprenentatge que han d'afavorir l'assoliment de les competències transversals que inclouen la convivència.
En els propers anys es preveu que es produeixi la incorporació d'un nombre important de professorat novell i s'escau planificar la seva formació.
Així mateix estem immersos, com a sistema, en la necessitat d'actualitzar i garantir la competència digital docent de tot el professorat, tant el de més recent incorporació com d'aquells que ja porten anys d'exercici professional.
La formació del professorat en entorns empresarials i entitats del mon productiu esdevé, cada cop més, un context d'aprenentatge habitual.
L'instrument d'avaluació forma part de les proves inicials per a alumnat nouvingut procedent d'altres sistemes educatius.
Té com a destinataris tots els nois i les noies acabats d'arribar al sistema educatiu català.
El model de prova va destinat a alumnat d'orígens múltiples, de 8 a 16 anys, amb el qui no és possible la comunicació.
Descripció: Conferència de Vicent Pascual, de la Unitat per a l'Educació Multilingüe de la Universitat d'Alacant, a la I Jornada Interterritorial Ensenyar i aprendre llengua en el context actual sobre el tractament integrat de llengua i continguts, en la que defineix què és el tractament integrat de llengües i continguts, especifica les modalitats que presenta en el nostre context, analitzar la seva configuració teòrica i pràctica i comenta una unitat elaborada a partir de les premisses TILC anteriors.
Descripció: Publicació en línia que presenta cinc unitats didàctiques, entre Primària i Secundària, cada una de les quals consta d'una guia del professorat i un quadern de l'alumnat.
Amb un tractament integrat de llengua i contingut i amb la intenció d'adquirir les competències bàsiques es presenten les unitats "L'aigua, un bé universal i escàs", "Els incendis forestals", "L'alimentació i la nutrició", "L'èxit escolar" i "Els jocs tradicionals".
Descripció: Material lliurat per Elizabeth COELHO al taller celebrat al Departament d'Educació, el dia 15 d'octubre de 2005.
A partir del seu llibre Ensenyar i aprendre en escoles multiculturals, l'article recull consells de caire pràctic per facilitar la comprensió en aules amb diversitat de nivells de competència lingüística.
Departament d'Ensenyament de la Generalitat de Catalunya.
Servei d'Immersió i Acolliment Lingüístics
Descripció: Material del seminari Actualització del programa d'immersió lingüística en el context multilingüe actual (document elaborat pel Servei d'Immersió i Acolliment Lingüístics).
Conté instruccions i suggeriments per fer un text entenedor a l'alumnat amb poca competència en el llenguatge acadèmic, especialment en aules amb diversitat de nivells de competència lingüística.